അത്യാധുനിക ഓട്ടോമോട്ടീവ് സാങ്കേതികവിദ്യയിലേക്ക് ഇന്ത്യ ആഗോള കാലാവസ്ഥ വ്യതിയാനവും അതിന്റെ ദുരന്ത ഫലങ്ങളും വളരെ വേഗത്തില് പ്രതിസന്ധികള് സൃഷ്ടിച്ചുകൊണ്ടിരിക്കുകയാണ്. ആഗോളതലത്തില് ഗവണ്മെന്റുകള് ഓട്ടോമോട്ടീവ് വ്യവസായത്തിന് നിയന്ത്രണങ്ങള് ഏര്പ്പെടുത്തുകയും പാരിസ്ഥിതിക ആഘാതം കുറഞ്ഞ സാങ്കേതികവിദ്യകളിലേക്ക് മാറാന് നിര്ദേശിച്ചു വരികയുമാണ്. ഓട്ടോമോട്ടീവ് വ്യവസായം ഈ മാറ്റങ്ങളെ വേഗത്തില് സ്വീകരിക്കുകയും ബാറ്ററി ഇലക്ട്രിക്, കണക്റ്റഡ്, ഓട്ടോണമസ് വാഹനങ്ങളിലേക്ക് മാറുകയും ചെയ്യുന്നു. മൊബിലിറ്റിയുടെ പങ്കുവയ്ക്കലാണ് ഓട്ടോമോട്ടീവ് മേഖലയിലെ യഥാര്ഥ ഉപകരണ നിര്മാതാക്കള് ഒഇഎമ്മുകള് നടപ്പിലാക്കുന്ന മറ്റൊരു മാറ്റം. അത് കൂടാതെ, വാഹനങ്ങളുടെയും കാല്നട യാത്രക്കാരുടെയും സുരക്ഷയും ഓട്ടോമോട്ടീവ് വ്യവസായത്തിന്റെ മുന്ഗണനയിലുള്ള കാര്യമാണ്. ആഗോള ഓട്ടോമോട്ടീവ് ശൃംഖലയുടെ ഭാഗമായ ഇന്ത്യന് ഓട്ടോമോട്ടീവ് വ്യവസായത്തിന് ഈ മാറ്റങ്ങളില് നിന്ന് അകന്നു നില്ക്കാനാകില്ല. കാലാവസ്ഥാ വ്യതിയാനം, മലിനീകരണ നിയന്ത്രണം, റോഡിലെ മരണങ്ങള് കുറയ്ക്കല്, കാര്യക്ഷമമായ ഗതാഗതം എന്നിവയും ഗവണ്മെന്റിന്റെ മുന്ഗണനകളാണ്. ഈ മാറ്റങ്ങളെ നാം ഉള്ക്കൊള്ളുകയും ഭാവിയിലേക്കുള്ള തയാറെടുപ്പിന് സജ്ജമാകുകയും വേണം. ഇന്ത്യാ ഗവണ്മെന്റ് ഓട്ടോമോട്ടീവ് വ്യവസായത്തെ മുന്പന്തിയിലുള്ള വ്യവസായമായാണ് കണക്കാക്കുന്നത്. ഓട്ടോമോട്ടീവ്, ഓട്ടോമോട്ടീവ് ഘടകവിതരണ വ്യവസായത്തിന്റെ കൂടുതല് വികസനത്തിനും വളര്ച്ചയ്ക്കും സര്ക്കാര് പ്രതിജ്ഞാബദ്ധരാണ്. നാം ഇഷ്ടപ്പെട്ടാലും ഇല്ലെങ്കിലും വൈദ്യുതവല്ക്കരണം, കണക്റ്റഡ് വാഹനങ്ങള്, ഓരോ വാഹനത്തിനും കൂടുതല് ഇലക്ട്രോണിക് ഉപകരണങ്ങള് എന്നിവ ഓട്ടോമോട്ടീവ് വ്യവസായം കണക്കിലെടുക്കേണ്ട അനിവാര്യമായ തടസങ്ങളാണ്. ഈ സാങ്കേതികവിദ്യകളില് ഇന്ത്യന് വിപണി നിലവില് കാര്യക്ഷമമല്ലെന്ന് തിരിച്ചറിയുന്നു. അതുകൊണ്ടുതന്നെ വലിയ ചെലവ് ഇതിനായി വേണ്ടിവരും. കൂടുതല് വൈദഗ്ധ്യവും വേണം. എന്നിരുന്നാലും, ഈ പ്രതിസന്ധി പരിഹരിച്ചില്ലെങ്കില്, വരുന്ന ദശകത്തിലെ ഓട്ടോമോട്ടീവ് നിക്ഷേപങ്ങള് നമുക്ക് നഷ്ടമാകും. കൂടാതെ, നമ്മുടെ നൂതന ഓട്ടോമോട്ടീവ് സാങ്കേതിക മൂല്യ ശൃംഖല ദുര്ബലമായി തുടരും. മാത്രമല്ല, കൂടാതെ ഓട്ടോമോട്ടീവ് മേഖലയിലെ അടുത്ത വലിയ അവസരം നഷ്ടമാകുകയും ചെയ്യും. നൂതന ഓട്ടോമോട്ടീവ് സാങ്കേതികവിദ്യയില് എഎടി മത്സരബുദ്ധി വളര്ത്തുന്നത് ഘടനാപരമായ ദീര്ഘകാല മാറ്റമായിരിക്കും. ആ മാറ്റത്തിനു തുടക്കമിടാന് ഒരു പ്രേരണ ആവശ്യമാണ്. ഓട്ടോമോട്ടീവ് ഒഇഎമ്മിലും വിതരണ വ്യവസായ വിഭാഗങ്ങളിലും പുതിയ കഴിവുകള് സൃഷ്ടിക്കുന്നതിനുള്ള പ്രേരണയായി ഓട്ടോമോട്ടീവ് പിഎല്ഐ സ്കീം പ്രവര്ത്തിക്കുമെന്ന് വിശ്വസിക്കുന്നു. ഓട്ടോമൊബൈല് പിഎല്ഐ പദ്ധതിയുടെ ലക്ഷ്യം എഎടിയില് പുതിയ നിക്ഷേപങ്ങള് ആകര്ഷിക്കുക എന്നതാണ്. എഎ ടി വൈദ്യുതവാഹനങ്ങള്ക്ക് മാത്രമായി പരിമിതപ്പെടുത്തിയിട്ടില്ല. ഓട്ടോമോട്ടീവ് ഇലക്ട്രോണിക്സ്, സെന്സറുകള്, ഹരിതസാങ്കേതിക വിദ്യ, ബാറ്ററി ഇലക്ട്രിക് വാഹനങ്ങളിലും ആന്തരിക ജ്വലന എന്ജിന് അധിഷ്ഠിത വാഹനങ്ങളിലും ഉപയോഗപ്പെടുന്ന സുരക്ഷാ സാങ്കേതികവിദ്യ എന്നിവയിലും ഉള്പ്പെടുന്നു. നിക്ഷേപങ്ങള് ഇന്ത്യയിലെ എഎടി വില്പനയിലും ഉല്പാദനത്തിലും വളര്ച്ച കൈവരിക്കും. ഈ വിഭാഗത്തില് വരുന്ന വലിയ ചെലവിനുള്ള മാര്ഗങ്ങള് കണ്ടെത്താന് എഎടി വില്പനയിലെ വളര്ച്ചയെ അടിസ്ഥാനമാക്കി പിഎല്ഐ പ്രോത്സാഹനമേകും. ഇന്ത്യയിലെ ഒഇഎമ്മുകളുടെയും ഓട്ടോമോട്ടീവ് ഘടക വിതരണക്കാരുടെയും വലിയ തോതിലുള്ള നിക്ഷേപങ്ങളെ പ്രോത്സാഹിപ്പിക്കുന്നതിനാണ് ഈ നയം ലക്ഷ്യമിടുന്നത്. ഇതുകൂടാതെ, ഇന്ത്യയിലെ ഓട്ടോമോട്ടീവ് വ്യാവസായിക ആവാസവ്യവസ്ഥ ഈ എഎടിയുടെ കൈമാറ്റവും ഏകീകരണവും ഉറപ്പാക്കും. ഓട്ടോമോട്ടീവ് പിഎല്ഐ സ്കീമിനുവേണ്ട യോഗ്യത പിഎല്ഐ സ്കീം നിലവിലുള്ള ഓട്ടോമോട്ടീവ് കമ്ബനികള്ക്കും നോണ്ഓട്ടോമോട്ടീവ് നിക്ഷേപകര്ക്കും ലഭ്യമാകും. 10,000 കോടി രൂപയിലധികം ആഗോള വരുമാനവും 3,000 കോടി മൊത്തം ആസ്തി അടിത്തറയുമുള്ള ഓട്ടോമോട്ടീവ് ഒഇഎമ്മുകള്ക്ക് ഈ സ്കീമിന് അപേക്ഷിക്കാന് അര്ഹതയുണ്ടാകും. സ്കീമിന് രണ്ട് ഭാഗങ്ങളുണ്ട്. ആദ്യ ഭാഗം ചാമ്ബ്യന് ഒഇഎം ഇന്സെന്റീവ് സ്കീമാണ്. അതില് നിലവിലുള്ള 4വീലര് ഒഇഎമ്മുകള്ക്കായി കുറഞ്ഞത് 2,000 കോടി രൂപയുടെ എഎടി നിക്ഷേപ പ്രതിബദ്ധത സ്കീമിന്റെ 5 വര്ഷത്തിനുള്ളില് നേടേണ്ടതുണ്ട്. ഈ മാനദണ്ഡം നിലവിലുള്ള 2വീലര്, 3വീലര് ഒഇഎമ്മുകള്ക്കായി 1,000 കോടി രൂപയുടെ നിക്ഷേപ പ്രതിബദ്ധതയായി കണക്കാക്കും. ആഗോള വരുമാനത്തില് 500 കോടിയിലധികം രൂപയും 150 കോടി രൂപ സ്ഥിര ആസ്തിയുമുള്ള ഓട്ടോമോട്ടീവ് ഘടക വിതരണക്കാര്ക്കും ഈ പദ്ധതിക്ക് അര്ഹതയുണ്ടായിരിക്കും. സ്കീമിന്റെ രണ്ടാം ഭാഗം കമ്ബോണന്റ് ചാമ്ബ്യന് ഇന്സെന്റീവ് സ്കീമാണ്. അതില് നിലവിലുള്ള ഘടക വിതരണക്കാര് 5 വര്ഷത്തെ കാലയളവില് 250 കോടി രൂപയുടെ കുറഞ്ഞ നിക്ഷേപ പ്രതിബദ്ധത പാലിക്കേണ്ടതുണ്ട്. ഓട്ടോമോട്ടീവ് ഇതര നിക്ഷേപകര് ഈ സ്കീമിലേക്ക് അപേക്ഷിക്കാന് യോഗ്യത നേടുന്നതിന് 1,000 കോടിയിലധികം രൂപയുടെ ആസ്തി കാണിക്കേണ്ടതുണ്ട്. കൂടാതെ, പദ്ധതിയുടെ 5 വര്ഷത്തിനുള്ളില് മുന്നിരയിലുള്ള ഒഇഎം വിഭാഗത്തില് കുറഞ്ഞത് 2,000 കോടി രൂപയും ഘടക ചാമ്ബ്യന് വിഭാഗത്തില് 500 കോടി രൂപയും എഎടി നിക്ഷേപ പ്രതിബദ്ധത പാലിക്കണം. സ്കീം പ്രവര്ത്തന വിവരങ്ങള് അര്ഹതയുള്ള ഓരോ പങ്കാളിയും ഓട്ടോമോട്ടീവ് പിഎല്ഐയുടെ ഭാഗമാകാന് അപേക്ഷ നല്കേണ്ടതുണ്ട്. അവര് നിക്ഷേപ വ്യവസ്ഥകളും ഉല്പാദന വരുമാന വളര്ച്ചാ പദ്ധതികളും എങ്ങനെ കൈവരിക്കും എന്നതിനെക്കുറിച്ചുള്ള വിശദമായ പദ്ധതിയും സമര്പ്പിക്കണം. സുതാര്യമായ മൂല്യനിര്ണയ പ്രക്രിയയുടെ അടിസ്ഥാനത്തില് ഏറ്റവും ആകര്ഷകമായ നിക്ഷേപവും വളര്ച്ചാ പ്രതിബദ്ധതയുമുള്ള കമ്ബനികള്ക്ക് മുന്ഗണന നല്കും. യോഗ്യതയുള്ള പങ്കാളികള്ക്ക് എഎടി ഉല്പന്നങ്ങളുടെ വില്പനയിലെ വളര്ച്ചയുടെ 8 മുതല് 18 ശതമാനം വരെ പ്രോത്സാഹനം ലഭിക്കും. വലിയ നേട്ടങ്ങള് ഓട്ടോമോട്ടീവ് പിഎല്ഐ ഏകദേശം 42,500 കോടി രൂപയുടെ പുതിയ നിക്ഷേപങ്ങള്ക്ക് കാരണമാകുമെന്ന് ഞങ്ങള് പ്രതീക്ഷിക്കുന്നു. ഉല്പാദന വരുമാനത്തില് ഏകദേശം 2,31,500 കോടി രൂപയുടെ വളര്ച്ച സൃഷ്ടിക്കുമെന്നും പ്രതീക്ഷിക്കുന്നു. പദ്ധതിയുടെ 5 വര്ഷത്തിനിടയില് ഇത് 7.5 ലക്ഷത്തിലധികം ആളുകള്ക്ക് നേരിട്ടും അല്ലാതെയും തൊഴില് അവസരങ്ങള് സൃഷ്ടിക്കും. ഓട്ടോമോട്ടീവ് മൂല്യശൃംഖലയ്ക്കുള്ളില് പുതിയതും അതിവേഗം ഉയര്ന്നുവരുന്നതുമായ പുതിയ വിഭാഗം വൈവിധ്യവല്ക്കരിക്കുന്നതിനുള്ള അടിത്തറ പണിയാന് പിഎല്ഐ സഹായിക്കും. വ്യവസായ മേഖലയിലെ മുന്നിരക്കാര് പദ്ധതിയുടെ സന്ദര്ഭവും ഉദ്ദേശ്യവും തുറന്ന മനസ്സോടെ മനസ്സിലാക്കിയാല് മാത്രമേ ഓട്ടോമോട്ടീവ് പിഎല്ഐ വിജയിക്കൂ. ഇതെങ്ങനെയാണ് വ്യവസായങ്ങള്ക്കാകെയും രാജ്യത്തിനും പ്രയോജനം ചെയ്യുന്നതെും ഭാവിയിലേക്കു കൂടി സജ്ജമാകാന് ഇന്ത്യയെ സഹായിക്കുന്നതെന്നും നോക്കുക. സ്കീമിന്റെ വിശദാംശങ്ങള് മനസിലാക്കാന് ഏവരോടും അഭ്യര്ഥിക്കുകയാണ്. ഇത് വിജയകരമാക്കുന്നതിലും ഈ പ്രക്രിയയിലെ ആനുകൂല്യങ്ങള് നേടുന്നതിലും നിങ്ങള്ക്ക് ഏതുരീതിയില് സംഭാവന നല്കാനാകുമെന്നു കാണൂ. ഗവണ്മെന്റ്, വ്യവസായമേഖല, ആഭ്യന്തരഅന്തര്ദേശീയ നിക്ഷേപകര് എന്നിവര് ഒരുമിച്ച് ടീം ഇന്ത്യ എന്ന നിലയില് പ്രവര്ത്തിച്ച് ഈ പദ്ധതി വമ്ബിച്ച വിജയമാക്കട്ടെ. ഭാവിയിലേക്കുള്ള തയാറെടുപ്പിന് നമുക്ക് സജ്ജരാകാം.